ACTA DE LA SESSIÓ ORDINÀRIA

CELEBRADA PEL PLE DE L'AJUNTAMENT

EL DIA 27 DE MARÇ DE 2025

Membres assistents

Josep Maria Ferra Terrasa

Maria Roig Comas

Maria Nadal Vila

Manuel Bennasar Gutiérrez de la Concha

María Magdalena Alorda Salom

Maria Ines Font Cuesta

Jaime Terrasa Sampol

Carlos Arrondo Nadal

Yvette Yanira Matas Moranta

Maria Antonia Sabater Salom

María Andrea Busquets Pons

Antonio Bordoy Fernández

Membres que excusen la seva assistència

Rafel Mir Canyelles

 A la Vila d'Esporles, Comunitat Autònoma de les Illes Balears, essent les denou hores i trenta-cinc minuts de dia 27 de març de 2025, es reuneix a la Sala d'Actes de la Casa de la Vila, en primera convocatòria, el Ple de la Corporació sota la presidència del Sr. batlle Josep Maria Ferra Terrassa, i amb l’assistència dels senyors regidors que es relacionen a l’encapçalament, amb l’objecte de celebrar sessió ordinària i en ella tractar els assumptes inclosos a l’ordre del dia, el qual fou degudament notificat. Assisteix com a secretària la Sra. Francisca Maimó Molina.

**1.- APROVACIÓ ACTES ANTERIORS.-** El president pregunta si qualque membre de la Corporació ha de fer qualque observació a l’acta de la sessió ordinària de 27 de febrer de 2025.

No es presenta cap observació i sotmesa a votació fou aprovada per unanimitat dels assistents.

**2.- EXPEDIENT 393/2025.- APROVAR EL SUPORT AL PROGRAMA VACANCES EN PAU 2025: "PER UNA INFÀNCIA LLIURE, ACULL UN SOMRIURE, ACULL UN INFANT SAHRAUÍ”. -** La Sra. Maria Roig Comas, dona lectura a la següent:

P R O P O S T A

Vista la sol·licitud realitzada per l’Associació d’Amics del Poble Sahrauí de les Illes Balears per la qual sol·licita a l’Ajuntament d’Esporles col·laboració per dur a terme el programa **Vacances en Pau 2025:** **"Per una infància lliure, acull un somriure, acull un infant sahrauí"**, per als mesos de juliol i agost.

PROPÒS AL PLE

**Primer**.- L’Ajuntament d’Esporles es COMPROMET a facilitar la difusió i la sensibilització del projecte “Vacances en Pau 2025” arreu del municipi.

**Segon**.- L'Ajuntament d’Esporles DONARÀ suport a la inserció dels infants dins les activitats municipals, tot facilitant la participació gratuïta dels nins i nines sahrauís a serveis municipals, com ara: escoletes, centres esportius i d’oci, etc.

**Tercer**.- DONAR COMPTE d’aquest acord a l’entitat organitzadora per la seva presentació on procedeixi i als efectes corresponents.

Esporles, document signat electrònicament

Sotmesa a votació la proposta fou aprovada per unanimitat dels assistents.

**3.- EXPEDIENT 319/2025. ATORGAR UNA MEDALLA AMB DISTINTIU BLAU A L’AGENT DE LA POLICIA LOCAL D. A.C.C-** El batle, Josep Maria Ferra Terrassa, dona lectura a la següent:

**P R O P O S T A D E B A T L I A**

En base a lo disposat a l’ordenança d’honors i distincions de la Policia Local d’Esporles (BOIB núm. 146 de dia 23/10/2014) i la llei 4/2013 de 17 de juliol de Coordinació de Policies Locals de les Illes Balears, estableixen els premis i distincions als membres de les policies locals, l’article 2.1 del BOIB núm. 146 de dia 23/10/2014 (ordenança d’honors i distincions de la Policia Local d’Esporles) s’atorga al col·lectiu d’agents amb una trajectòria professional de caràcter excepcionalment meritori, sempre que hagin transcorregut 15 anys de servei actiu, poden ser condecorats amb la medalla al mèrit de la Policia Local d’Esporles amb distintiu blau, previ informe motivat del Cap de la Policia Local, acceptat pel Batle i aprovat pel Ple de la Corporació (Article 5 de l’ordenança d’honors i distincions de la Policia Local d’Esporles (BOIB núm. 146 de dia 23/10/2014).

Vist l’informe del Cap de Policia, que proposa l’atorgament d’una **medalla amb distintiu blau**, a l’agent de la Policia Local D. **Amador Clar Calafat**, per haver transcorregut 15 anys de servei actiu a la Policia Local, amb una trajectòria professional que es mereix el reconeixement mitjançant una condecoració.

Per tot l’exposat es PROPOSA al PLE:

Com a mostra de reconeixement per la seva tasca exemplar, es proposa al Ple atorgar aquesta felicitació oficial, reflectint els valors de dedicació, implicació i humanitat que inspiren el servei policial

Sotmesa a votació la proposta fou aprovada per unanimitat dels assistents.

**4.- EXPEDIENT 320/2025. ATORGAR UNA MEDALLA AMB DISTINTIU BLAU A L’AGENT DE LA POLICIA LOCAL D. D.C.P.-** El batle, Josep Maria Ferra Terrassa, dona lectura a la següent:

**PROPOSTA DE BATLIA**

En base a lo disposat a l’ordenança d’honors i distincions de la Policia Local d’Esporles (BOIB núm. 146 de dia 23/10/2014) i la llei 4/2013 de 17 de juliol de Coordinació de Policies Locals de les Illes Balears, estableixen els premis i distincions als membres de les policies locals, l’article 2.1 del BOIB núm. 146 de dia 23/10/2014 (ordenança d’honors i distincions de la Policia Local d’Esporles) s’atorga al col·lectiu d’agents amb una trajectòria professional de caràcter excepcionalment meritori, sempre que hagin transcorregut 15 anys de servei actiu, poden ser condecorats amb la medalla al mèrit de la Policia Local d’Esporles amb distintiu blau, previ informe motivat del Cap de la Policia Local, acceptat pel Batle i aprovat pel Ple de la Corporació (Article 5 de l’ordenança d’honors i distincions de la Policia Local d’Esporles (BOIB núm. 146 de dia 23/10/2014).

Vist l’informe del Cap de Policia, que proposa l’atorgament d’una **medalla amb distintiu blau**, a l’agent de la Policia Local D. **David Comas Prats**, per haver transcorregut 15 anys de servei actiu a la Policia Local, amb una trajectòria professional que es mereix el reconeixement mitjançant una condecoració.

Per tot l’exposat es PROPOSA al PLE:

Com a mostra de reconeixement per la seva tasca exemplar, es proposa al Ple atorgar aquesta felicitació oficial, reflectint els valors de dedicació, implicació i humanitat que inspiren el servei policial.

Sotmesa a votació la proposta fou aprovada per unanimitat dels assistents.

**5.- EXPEDIENT 321/2025.ATORGAR UNA MEDALLA AMB DISTINTIU BLAU A L’AGENT DE LA POLICIA LOCAL D. R.M.R.-** El batle, Josep Maria Ferra Terrassa, dona lectura a la següent:

**PROPOSTA DE BATLIA**

En base a lo disposat a l’ordenança d’honors i distincions de la Policia Local d’Esporles (BOIB núm. 146 de dia 23/10/2014) i la llei 4/2013 de 17 de juliol de Coordinació de Policies Locals de les Illes Balears, estableixen els premis i distincions als membres de les policies locals, l’article 2.1 del BOIB núm. 146 de dia 23/10/2014 (ordenança d’honors i distincions de la Policia Local d’Esporles) s’atorga al col·lectiu d’agents amb una trajectòria professional de caràcter excepcionalment meritori, sempre que hagin transcorregut 15 anys de servei actiu, poden ser condecorats amb la medalla al mèrit de la Policia Local d’Esporles amb distintiu blau, previ informe motivat del Cap de la Policia Local, acceptat pel Batle i aprovat pel Ple de la Corporació (Article 5 de l’ordenança d’honors i distincions de la Policia Local d’Esporles (BOIB núm. 146 de dia 23/10/2014).

Vist l’informe del Cap de Policia, que proposa l’atorgament d’una **medalla amb distintiu blau**, a l’agent de la Policia Local D. **Raúl Mas Rodríguez**, per haver transcorregut 15 anys de servei actiu a la Policia Local, amb una trajectòria professional que es mereix el reconeixement mitjançant una condecoració.

Per tot l’exposat es PROPOSA al PLE:

Com a mostra de reconeixement per la seva tasca exemplar, es proposa al Ple atorgar aquesta felicitació oficial, reflectint els valors de dedicació, implicació i humanitat que inspiren el servei policial

Sotmesa a votació la proposta fou aprovada per unanimitat dels assistents.

**6.- EXPEDIENT 322/2025. ATORGAR UNA MEDALLA AMB DISTINTIU BLAU A L'AGENT DE LA POLICIA LOCAL D. S.P.S..-** El batle, Josep Maria Ferra Terrassa, dona lectura a la següent:

**PROPOSTA DE BATLIA**

En base a lo disposat a l’ordenança d’honors i distincions de la Policia Local d’Esporles (BOIB núm. 146 de dia 23/10/2014) i la llei 4/2013 de 17 de juliol de Coordinació de Policies Locals de les Illes Balears, estableixen els premis i distincions als membres de les policies locals, l’article 2.1 del BOIB núm. 146 de dia 23/10/2014 (ordenança d’honors i distincions de la Policia Local d’Esporles) s’atorga al col·lectiu d’agents amb una trajectòria professional de caràcter excepcionalment meritori, sempre que hagin transcorregut 15 anys de servei actiu, poden ser condecorats amb la medalla al mèrit de la Policia Local d’Esporles amb distintiu blau, previ informe motivat del Cap de la Policia Local, acceptat pel Batle i aprovat pel Ple de la Corporació (Article 5 de l’ordenança d’honors i distincions de la Policia Local d’Esporles (BOIB núm. 146 de dia 23/10/2014).

Vist l’informe del Cap de Policia, que proposa l’atorgament d’una **medalla amb distintiu blau**, a l’agent de la Policia Local D. **Sebastián Puigserver Sales**, per haver transcorregut 15 anys de servei actiu a la Policia Local, amb una trajectòria professional que es mereix el reconeixement mitjançant una condecoració.

Per tot l’exposat es PROPOSA al PLE:

Com a mostra de reconeixement per la seva tasca exemplar, es proposa al Ple atorgar aquesta felicitació oficial, reflectint els valors de dedicació, implicació i humanitat que inspiren el servei policial.

Sotmesa a votació la proposta fou aprovada per unanimitat dels assistents.

**7.- EXPEDIENT 323/2025. ATORGAR UNA MEDALLA AMB DISTINTIU VERD A L’AGENT DE LA POLICIA LOCAL D. A.H.M.-** El batle, Josep Maria Ferra Terrassa, dona lectura a la següent:

**PROPOSTA DE BATLIA**

En base a lo disposat a l’article 131.c i 140.4.c del Decret 40/2019, de 24 de maig, pel qual s’aprova el Reglament marc de coordinació de les policies locals de les Illes Balears i es modifica el Decret 55/2017, de 15 de desembre, del Fons de Seguretat *Pública de les Illes Balears*, estableixen els premis i distincions als membres de les policies locals, s’atorga al col·lectiu d’agents amb una trajectòria professional de caràcter excepcionalment meritori, realitzant una tasca prolongada en el temps en el camí de la dignificació, el prestigi i el reconeixement públic de les policies locals, així com la missió de defensa promoció i protecció dels drets i les llibertats públiques, amb més de 20 anys de servei actiu, poden ser condecorats amb la medalla de la Policia Local d’Esporles amb distintiu verd, previ informe motivat del Cap de la Policia Local, acceptat pel Batle i aprovat pel Ple de la Corporació (Article 5 de l’ordenança d’honors i distincions de la Policia Local d’Esporles (BOIB núm. 146 de dia 23/10/2014).

Vist l’informe del Cap de Policia, que proposa l’atorgament d’una **medalla amb distintiu verd**, a l’agent de la Policia Local D. **Alberto Horrach Miralles**, per haver transcorregut 20 anys de servei actiu a la Policia Local, realitzant una tasca prolongada en el temps en el camí de la dignificació, el prestigi i el reconeixement públic de les policies locals, així com la missió de defensa promoció i protecció dels drets i les llibertats públiques i una trajectòria professional que es mereix el reconeixement mitjançant una condecoració.

Per tot l’exposat es PROPOSA al PLE:

Com a mostra de reconeixement per la seva tasca exemplar, es proposa al Ple atorgar aquesta felicitació oficial, reflectint els valors de dedicació, implicació i humanitat que inspiren el servei policial.

Sotmesa a votació la proposta fou aprovada per unanimitat dels assistents.

**8.- EXPEDIENT 325/2025. ATORGAR UNA MEDALLA AMB DISTINTIU VERD A L'OFICIAL EN CAP DE LA POLICIA LOCAL D. S.M.G.-** El batle, Josep Maria Ferra Terrassa, dona lectura a la següent:

**PROPOSTA DE BATLIA**

En base a lo disposat a l’article 131.c i 140.4.c del Decret 40/2019, de 24 de maig, pel qual s’aprova el Reglament marc de coordinació de les policies locals de les Illes Balears i es modifica el Decret 55/2017, de 15 de desembre, del Fons de Seguretat *Pública de les Illes Balears*, estableixen els premis i distincions als membres de les policies locals, s’atorga al col·lectiu d’agents amb una trajectòria professional de caràcter excepcionalment meritori, realitzant una tasca prolongada en el temps en el camí de la dignificació, el prestigi i el reconeixement públic de les policies locals, així com la missió de defensa promoció i protecció dels drets i les llibertats públiques, amb més de 20 anys de servei actiu, poden ser condecorats amb la medalla de la Policia Local d’Esporles amb distintiu verd, previ informe motivat, acceptat pel Batle i aprovat pel Ple de la Corporació (Article 5 de l’ordenança d’honors i distincions de la Policia Local d’Esporles (BOIB núm. 146 de dia 23/10/2014).

Vist l’expedient de l’Oficial en Cap esmentat, i que ja ha transcorregut 20 anys de servei actiu a la Policia Local, realitzant una tasca prolongada en el temps en el camí de la dignificació, el prestigi i el reconeixement públic de les policies locals, així com la missió de defensa promoció i protecció dels drets i les llibertats públiques i una trajectòria professional que es mereix el reconeixement mitjançant una condecoració.

Per aquests motius, i com a mostra de reconeixement per la seva tasca, es proposa al Ple atorgar aquesta felicitació oficial, reflectint els valors de dedicació, implicació i humanitat que inspiren el servei policial.

Per aquests motius, i com a mostra de reconeixement per la seva tasca exemplar, es proposa al Ple atorgar aquesta felicitació oficial, reflectint els valors de dedicació, implicació i humanitat que inspiren el servei policial.

Per tot l’exposat es PROPOSA al PLE:

Com a mostra de reconeixement per la seva tasca exemplar, es proposa al Ple atorgar aquesta felicitació oficial, reflectint els valors de dedicació implicació i humanitat que inspiren el servei policial I l’acceptació de la següent sol·licitud d’atorgament d’una **medalla amb distintiu verd**, a l’Oficial en Cap de la Policia Local D. **Santiago Martín Guardiola.**

Sotmesa a votació la proposta fou aprovada per unanimitat dels assistents.

**9.- EXPEDIENT 324/2025. ATORGAR MEDALLA AMB DISTINTIU BLANC AL CABO GUARDIA CIVIL V.M.L.C.-** El batle, Josep Maria Ferra Terrassa, dona lectura a la següent:

**PROPOSTA DE BATLIA**

En base a lo disposat a l’ordenança d’honors i distincions de la Policia Local d’Esporles (BOIB núm. 146 de dia 23/10/2014) i la llei 4/2013 de 17 de juliol de Coordinació de Policies Locals de les Illes Balears, estableixen els premis i distincions als membres de les policies locals, l’article 2.2 del BOIB núm. 146 de dia 23/10/2014 (ordenança d’honors i distincions de la Policia Local d’Esporles) s’atorga als membres de les policies locals i també es poden concedir, a títol honorífic a persones o entitats alienes als cossos de policia local, que s’hagin distingit notòriament per actes relacionats amb la seguretat ciutadana i altre funcions pròpies d’aquesta, poden ser condecorats amb la Medalla al Mèrit de la Policia Local amb distintiu blanc, previ informe motivat del Cap de la Policia Local, acceptat pel Batle i aprovat pel Ple de la Corporació (Article 5 de l’ordenança d’honors i distincions de la Policia Local d’Esporles (BOIB núm. 146 de dia 23/10/2014).

Vist l’informe del Cap de Policia, que proposa l’atorgament d’una **medalla amb distintiu blanc**, al cabo de la Guàrdia Civil D. **Victor Manuel López Curiel**, la dedicació i esforç del qual han estat fonamentals en la implantació i desenvolupament del programa VioGen al municipi d'Esporles.

Des de la seva incorporació, ha demostrat una ferma voluntat de col·laborar activament en la prevenció i erradicació de la violència de gènere, contribuint de manera excepcional en totes les iniciatives i actuacions relacionades amb aquesta problemàtica. El seu compromís ha estat clau per a enfortir la coordinació entre la Policia Local d'Esporles, els funcionaris de l'Ajuntament i les autoritats municipals, promovent un entorn de treball basat en la cooperació i l'eficàcia.

Al llarg de la seva trajectòria al municipi, ha manifestat una gran predisposició i entrega en la seva tasca, destacant-se especialment en situacions d'emergència i en accions meritòries que han requerit valor i una predisposició exemplar cap a l'ajuda ciutadana. La seva professionalitat, dedicació i sentit del deure han estat essencials per a millorar la seguretat i benestar de les víctimes de violència de gènere a Esporles.

Així mateix, el seu suport constant a la Policia Local ha estat fonamental en l'aplicació efectiva del programa VioGen, facilitant el seguiment de casos, la protecció de les víctimes i la sensibilització de la comunitat sobre aquesta problemàtica. La seva feina ha marcat un abans i un després en la lluita contra la violència de gènere al municipi, convertint-se en un referent i exemple a seguir per als seus companys i per a la ciutadania en general.

Per tot això, i en reconeixement a la seva entrega, esforç i compromís amb la seguretat i benestar de la comunitat, es proposa la concessió de la present medalla com a mostra de gratitud i merescut reconeixement a la seva destacada tasca al municipi d'Esporles.

Per tot l’exposat es PROPOSA al PLE: Com a mostra de reconeixement per la seva tasca exemplar, es proposa al Ple atorgar aquesta felicitació oficial, reflectint els valors de dedicació, implicació i humanitat que inspiren el servei policial.

Sotmesa a votació la proposta fou aprovada per unanimitat dels assistents.

**10.- EXPEDIENT 471/2025 .-** **MOCIÓ DEL PSOE RELATIVA L’ACTUALITZACIÓ DEL PLA DE GESTIÓ, CONTROL DEL RISC I PROTECCIÓ DELS ARBRES D’ESPORLES**

El batle dona la paraula al Sr. Bordoy.

El Sr. Bordoy demana la retirada de l’ordre del dia la següent moció justificada per la no assistència del Sr. Rafel Mir redactor de la mateixa.

MOCIÓ RELATIVA L’ACTUALITZACIÓ DEL PLA DE GESTIÓ, CONTROL DEL RISC I PROTECCIÓ DELS ARBRES D’ESPORLES

Els i les socialistes d’Esporles ens vam presentar a les eleccions municipals celebrades el passat 28 de maig de 2023 amb el compromís de millorar la neteja i el manteniment del nostre municipi. En aquest sentit, tant la neteja com el manteniment dels espais públics són un dels elements més importants pel que fa a la gestió de les competències de caire municipal existents actualment.

Si més no, els i les socialistes d’Esporles pensam que la tasca que porta a terme l’Ajuntament d’Esporles en relació a l’execució d’aquestes competències és millorable i, per aquest motiu, mitjançant aquesta moció volem plantejar un conjunt d’acords que permetin avançar en la correcció d’alguns dels principals problemes que afecten a la neteja i el manteniment del municipi d’Esporles.

En aquest sentit, l’arbrat existent a l’entorn urbà del nostre municipi representa un dels elements que, en determinades èpoques de l’any, més brutor pot originar. Per aquest motiu, és important portar a terme les tasques de poda oportunes per garantir la seva adequació i minvar tot el rebuig que pugui originar amb els problemes que se’n deriven, com per exemple, l’embussament de canonades i del clavegueram

De fet, la poda adequada de l’arbrat és la millor forma de garantir la seva cura, el seu cuidat, el seu creixement i evitar la propagació de malalties. A més, evitaria els problemes lligats amb les esteses elèctriques o amb el fet que a segons quines alçades les branques puguin ocasionar problemes amb façanes, finestres i balconades.

De la mateixa manera, una poda realitzada en temps i forma també és una garantia pel que fa a la prevenció de riscs davant l’impacte dels temporals de pluja, neu o vent que, davant l’actual situació d’emergència climàtica, cada vegada es presenten de manera més extrema i amb més i pitjors conseqüències.

En aquest sentit, l’Ajuntament d’Esporles l’any 2022 va aprovar el Pla de Gestió, Control del Risc i Protecció de l’Arbrat d’Esporles. Si més no, actualment, els problemes derivats de l’arbrat encara es mantenen i, on ocasions, han empitjorat. De la mateixa manera, recentment s’han portat a terme diferents tasques de poda, però d’acord al nostre posicionament, no han resolt, en la seva totalitat, les qüestions mencionades anteriorment.

Per tot això, el Grup Municipal Socialista a l’Ajuntament d’Esporles presenta la següent moció:

1. Que l’Ajuntament d’Esporles executi el Pla aprovat l’any 2022 i que actuï davant totes aquelles mancances que es puguin observar com, per exemple:
* La poda d’adaptació, és a dir, l’adaptació de l’estructura de l’arbrat a les interferències de les façanes, balconades, cablejat, etc.
* La substitució dels arbres que es van recomanar tallar i que, encara ara, es mantenen.
* La definició de l’alçada mínima necessària per garantir que els vehicles pesats no vegin interferida la seva circulació.
1. Que l’Ajuntament d’Esporles actualitzi i ampliï el Pla de Gestió, Control del Risc i Protecció de l’Arbrat d’Esporles amb l’objectiu que les tasques de poda s’estenguin a tot l’arbrat urbà del municipi per tal de garantir la seva adequació i el seu correcte manteniment.

**11.- MOCIÓ DE MÉS PER ESPORLES: ESLLAVISSADES A LES ZONES DE ES VERGER I SA CASA NOVA.-**

El batle explica la moció i la urgència i necessitat d’aprovar-la pels esdeveniments dels darrers dies. Les pluges han provocat greus problemes a la zona.

**MOCIÓ ESLLAVISSADES A LES ZONES DES VERGER I LA CASA NOVA**

A proposta del grup municipal del PAS-MÉS per Esporles a l’Ajuntament d’Esporles es sotmet a la consideració del PLE la següent

**MOCIÓ**

Aquesta moció es sotmet a la consideració del ple per tal d’ instar l'adopció de mesures urgents davant el risc per caiguda de roques que afecta veïns del terme municipal d’Esporles.

El passat diumenge 23 de març de 2025, veïns de la zona del Verger d’Esporles visqueren nous episodis d’esllavissades de roques molt a prop dels seus habitatges.

Els despreniments afectaren a un dels vials aïllant els veïns que en aquells moments eren a habitatges propers a la zona afectada.

Aquest succés no és un fet excepcional, en els darrers anys diverses caigudes de roques han afectat a vehicles, habitatges i vials de les zones del Verger i de la Casa Nova,

Els veïns han manifestat la seva creixent preocupació pel risc que suposa la caiguda de roques i despreniments en els voltants dels seus habitatges. Aquesta situació suposa una amenaça real a la seguretat de les persones i dels seus béns, sent especialment preocupant en èpoques de pluges. Alguns d'aquests despreniments ja han causat danys materials i generen una situació d'inseguretat i incertesa en el veïnatge.

Des del Grup Municipal del PAS – MÉS per Esporles, entenem que és urgent actuar per a garantir la seguretat d'aquests veïns, avaluar tècnicament el risc i aplicar mesures preventives, correctives i/o de protecció civil que evitin conseqüències majors.

En els despreniments succeïts en el darrer any i mig, la Policia Local d’Esporles i la Brigada Municipal han actuat per tal de; coordinar les actuacions amb els Bombers de Mallorca del Consell de Mallorca, Emergències del Govern de les Illes Balears, l’Institut Geològic i Miner del Govern de l’Estat espanyol (IGME) i d’altres institucions com l'Observatori de Riscos Naturals i Emergències de les Illes Balears -RiscBal; minvar els riscos i pal·liar, en la mesura que és possible, els desperfectes ocasionats; vetllar per la seguretat de les persones afectades i actuant amb mesures preventives per restringir els accessos a la zona

Així mateix, considerem que, malgrat haver-hi una reacció immediata per part de totes les administracions, no hi ha actuacions ni propostes per tal de donar respostes clares a les demandes dels veïns afectats, avaluacions del risc a la zona, recomanacions o possibles mesures de protecció.

Per tot això, el Ple adopta el següent

**ACORD**

1. PRIMER. Instar al Govern de les Illes Balears i al Govern de l’Estat espanyol (Delegació del Govern a les Illes Balears) realitzar de manera urgent una avaluació tècnica geològica i de riscos en la zona afectada, mitjançant tècnics especialitzats i en coordinació amb totes les administracions competents.
2. SEGON. Instar al Govern de les Illes Balears i al Govern de l’Estat espanyol (Delegació del Govern a les Illes Balears) a assessorar a l’Ajuntament d’Esporles amb les mesures immediates i provisionals de protecció i la seva durada, com son els tancats perimetrals i la senyalització. Així com a estudiar la possibilitat de posar malles de contenció si fos necessari, en les zones identificades com a perilloses.

4. QUART. Instar al Govern de les Illes Balears i al Govern de l’Estat espanyol (Delegació del Govern a les Illes Balears) a Informar puntualment els veïns afectats i l’Ajuntament d’Esporles, mantenir canals de comunicació actius i assegurar que s'atenen les seves demandes amb la màxima diligència.

5. CINQUÈ. Donar trasllat d'aquesta moció al Govern de les illes Balears i a la Delegació del Govern de l’Estat espanyol a les Illes Balears, sol·licitant la seva col·laboració tècnica i, si escau, financera per a abordar la intervenció.

6. SISÈ. Comunicar aquests acords a la ciutadania mitjançant els canals oficials de comunicació de l'Ajuntament.

El Sr. Bennasar comenta que ha tengut molt poc temps per valorar la moció i que té moltes preguntes abans de prendre una decisió com per exemple qui és el propietari del terreny, si és públic o particular, perquè en funció de la resposta es determina qui és el responsable del pagament de la despesa de les actuacions...

Per tot això demanà que la moció es dugui al proper Ple .

El batle li respon que es retirarà i es durà al proper Ple i que si algun grup polític vol fer alguna aportació a la moció l’equip de govern ho tendrà en consideració i es podria redactar de forma conjunta. Així mateix considera que encara que la propietat sigui privada s’ha de demanar al Govern que proposi solucions.

**PRECS I PREGUNTES.-**

El PSOE formula la següent pregunta:

Ateses les informacions que ha transmès el Col·legi Públic Gabriel Comas i Ribas en torn a la situació de les grades metàl·liques del pavelló, es demana: a) si les grades que es varen col·locar reuneixen les mesures de seguretat o d'instal·lació, en especial la distància respecte de la pista; b) quin procediment es va seguir per a la compra i instal·lació, incloent els informes tècnics; c) quina o quines han sigut les persones responsables de les decisions en torn a la compra i instal·lació; i d) quin és el cost complet de tota l'operació, incloent materials i hores de treball.

El batle explica que les grades estan homologades i compleixen amb totes les Normes exigibles.

Per a la seva contractació es va dur a terme el procediment legalment establert d’acord amb el cost estimat del contracte que en aquest cas suposa la sol·licitud de tres pressuposts i l’expedient de contractació inclou tots els informes tècnics preceptius.

El cost d’adquisició de les grades varen ser 9.921,82€ IVA inclòs.

 [Un cop examinats els punts assenyalats a l’ordre del dia, essent les vint hores i cinc minuts el Sr. batle aixecà la sessió, i per fer-hi constar el que s’hi ha tractat, jo la secretària en don fe, i amb el seu Vist-i-plau estenc la present Acta al lloc i la data assenyalats a l’encapçalament.](http://www.atib.es/)

[La secretària l Vist i plau](http://www.atib.es/)

 [El batle](http://www.atib.es/)